The Hand of Death

The Hand of Death er en hongkongkinesisk action- og kampsportfilm fra 1976 regissert av John Woo. Filmen er lagt til 1600-tallets Kina, en periode preget av konflikten mellom to dynastier. Mandsjuerne har etablert Qing-dynastiet og forsøker å få kontroll over hele landet, men rundt om fins det opprørske lommer av shaolin-tilhengere som motsetter seg overtakelsen. Shaolindisiplene sympatiserer med Ming-dynastiet og jages og bekjempes derfor systematisk av den mektige krigeren Shih Shao-Feng. Men på et øde sted har en gruppe shaolindisipler trent kampkunst i hemmelighet. Deres beste student, Yun Fei, får oppgaven med å bekjempe Shih og hans medhjelpere. Han får underveis følge av smeden Tan Feng. Angrepet på Shih mislykkes imidlertid, men både Yun og Tan klarer å komme seg unna og søker tilflukt i en landsby. Der former de en ny koalisjon. Yun Fei når til slutt målet, men til en høy pris. Hovedrollene spilles av Tan Tao-liang og James Tien, mens sentrale biroller spilles av Jackie Chan og Sammo Hung (også stuntkoreografi). Yuen Biao har en liten birolle og utførte i tillegg en del stuntscener. Filmens originalspråk er kinesisk, men den ble lansert internasjonalt med engelsk dubbet tale.

Filmen er også kjent under titler som Countdown in Kung Fu, Shao Lin men og Strike of Death.

En restaurert versjon ble utgitt på Blu-ray av britiske Arrow Films i 2023.

Rollebesetning 

 Tan Tao-liang – Yun Fei (som Doran Tan)
 James Tien – Shih Shao-Feng
 Yang Wei – Zorro, "The Wanderer" 
 Jackie Chan – Tan Feng (som Chen Yuan-Lung)
 Sammo Hung – Offiser Tu Ching (som Hung Chin-Pao)
 Gam Kei-chu – Ma Lieh, "Smiling Fox"
 Chu Ching – Autumn Moon
 Carter Wong – Kien
 John Woo – Scholar Cheng
 Yuen Biao – Vakt med spyd drept av Shih
 Yuen Wah – En av Shihs livvakter med spyd 
 To Wai-wo – En av Shihs livvakter med tvillingsverd
 Tong Kam-Tong – En av Shihs livvakter med spyd
 Lam Hak-ming – En av Shihs livvakter med kjedepisk "Chain Whip"
 Jang Jeong-Kuk – En av Shihs livvakter
 Chiu Chun – En av Shihs livvakter
 Sin Chan-il – En av Shihs livvakter
 Mang Ding-goh – En av Shihs livvakter
 Kao Chiang – Tan Sung, "Tan Fengs eldre bror"

Referanser

Eksterne lenker 
 

Filmer fra 1976
Hongkongkinesiske kampsportfilmer
Hongkongkinesiske actionfilmer
Filmer lagt til Kina
Filmer satt til 1600-tallet